Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1334

9. ÉVFOLYAM INFORMATIKA 1. TÉMAKÖR GÉPÍRÁS Ajánlott óraszám: 99 KAPCSOLÓDÁS A NEMZETI ALAPTANTERVHEZ Informatika A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) – Mozgásügyesség és -koordináció – Figyelemkoncentráció és -megosztás – Fegyelmezettség, türelem, kitartás, monotónaitűrés – Pontosság, precizitás – Tartós emlékezet – Önállóság – Együttműködési készség – Helyesírási készség – Formaalakító készség ISMERETEK, TARTALMAK, FELADATOK A gépírás tanítása során ki kell alakítani a helyes fogás- és a leütéstechnikát. A tanulóban tudatosítani kell az ujjrendet és a hozzátartozó billentyű helyét, a hozzátartozó ujj hozzárendelését szilárdan rögzíteni szükséges. A hangos betűző írásmód segíti a fogások gyakorlását és az ujjrend elsajátítását, mivel a másolandó szöveg látása, a betűk mondása és hallása, a billentyű leütésének állandóan ismételt összefüggő folyamata az írást megerősíti a tudatban, és szoros asszociációs kapcsolatot létesít a billentyű és a leütést végző ujj között. A gyakorlás biztosítja az ujjrend tökéletes beidegzését. AJÁNLOTT TEVÉKENYSÉGEK Meghatározott, változatlan ujjrenddel, a látás igénybevétele nélkül szabad csak a billentyűket leütni. Automatikusan, jól beidegzett betűfogásokon, a biztonságos írásban a helyzetérzékelésre támaszkodik a gépíró, amely a többszöri és tervszerű gyakorlással válik biztonságos írássá. A TOVÁBBHALADÁS FELTÉTELEI – A félév végére készségszinten tudjon gépírni, azaz sajátítsa el a tízujjas vakírás alapkritériumát. Kritérium: meghatározott, változatlan ujjrenddel, a látás igénybevétele nélkül szabad csak a billentyűket leütni. Automatikusan, jól beidegzett betűfogásokon, a biztonságos írásban a helyzetérzékelésre támaszkodik a gépíró, amely a többszöri és tervszerű gyakorlással válik biztonságos írássá. – Az év végi vizsga tízperces másolás, mely alatt 1100 leütésszámot kell elérni. 2008/177. szám

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes